Belas (Rusija)

Belas () – miestas Rusijos vakaruose, Tverės srityje, prie Obšos upės (Dauguvos bas.), 294 km nuo Tverės, netoli pasienio su Smolensko sritimi. Rajono centras. 4,1 tūkst. gyventojų (2005 m.).

 Istorija 
Miestas žinomas nuo XIII a. kaip Smolensko kunigaikštystės miestas. 1355 m. atiteko LDK ir tik po 150 m. grįžo Maskvos kunigaikštystei. 1610 m., po 4 mėnesių apgulties, buvo užimtas LDK kariuomenės. 1613 m. be kovos grįžo į rusų rankas, bet 1618–1632, 1634–1654 m. vėl priklausė lietuviams. 1634 m. kovo 13 – gegužės 8 d. vykusi Belo tvitovės apgultis sustabdė Vladislovo Vazos žygį Maskvą.

1625 m. gegužės 2 d. Zigmantas III Vaza suteikė miesto teises, kurios pakartotinai buvo miestui sugrįžus į ATR kontrolę 1634 m.

1654–1667 m. ATR–Rusijos karo pradžioje vėl užgrobtas Rusijos carystės. 1941 m. rudenį užimtas Vokietijos, 1943 m. kovo 10 d. – SSRS kariuomenės.

Yra išlikę Belo tvirtovės pylimai. XXI a. trečiojo dešimtmečio pradžioje veikė linų apdirbimo gamykla, kraštotyros muziejus.

2020 m. atlikto Rusijos gyventojų surašymo duomenimis,Į šį skaičių įtraukta ir 2014 m. Rusijos neteisėtai aneksuoto Krymo (Ukraina) miestų statistika pagal gyventojų skaičių Belas užėmė 1104 vietą iš 1120 Rusijos Federacijos miestų.Таблица 5. Численность населения России, федеральных округов, субъектов Российской Федерации, городских округов, муниципальных районов, муниципальных округов, городских и сельских поселений, городских населенных пунктов, сельских населенных пунктов с населением 3000 человек и более. Итоги Всероссийской переписи населения 2020 года. На 1 октября 2021 года. Том 1. Численность и размещения населения (XLSX).

 Nuorodos 
 Miesto fotografijos
 Herbo istorija 

 Išnašos 

Kategorija:Tverės srities miestai